Hemen zaude: Sarrera > Espiritualitatea - Testiguak > Otoitza > Hausnarketak > Jainko bilatzailea\nZoriontsua izan nahi duzu?  Zu zorion-bilatzaile sutsua eta inoiz asetuko ez den horietako bat zara? Eta zorion-bilaketa suhar horretan zein da besteek daukaten zeregina? Eta lekurik ba ahal dago “Ni naizena naiz”  aldarrikatzearekin harritzen gaituen Guztiz Beste Norbait horrentzako?\nZure bihotzean gordeta dauden galdera sakonentzako erantzunak bilatzeko borroka egiten duten horietako bat al zara zu? Ala bilatzeaz nekatu eta etsipenez eta desilusioz markaturik bizi diren horietako bat? .\nEgun batzuetan esango genuke bizitza ez dela itxaronaldi mingarri bat baino gehiago, aldi bakoitzeko gau ilunago bat. Zurztasun amaigabe bat dirudi dagoela gure barrenean, azaldu ezin daitekeen urrunaldi batengatik min agorrezin bat, Jainkoaren absentziak soilik, giza bihotzean eta munduaren historian sor dezakeen bakardadearen eta utzikeriaren sentsazio bat… eta “heriotzara bota digutela”  oihukatzeko tentazioa sentitzen dugu. Bizitza inora daraman bidaia luzea dirudi orduan, eta ematen du dena heriotzaren isiltasunarekin bukatzen dela .\nBaina bizitza benetan maite baduzu eta luzaroan mantentzen den poza bilatzen baduzu, ez zara etsiko zoriona, edukitzearekin, boterearekin, plazerrarekin edo norberekoikeria pertsonal edo taldekoarekin soilik lotzen duten proposamenekin.\nEz dezazula inoiz ahaztu, zure bizitza hauskortasunarekin markatuta dago : jaioberriaren hauskortasuna, haurraren edo zaharraren hauskortasuna, gaixoaren, behartsuaren, hustutakoaren, baztertutakoaren, emigratzailearen, kartzelatuaren hauskortasuna… Ala eta guztiz ere, ahultasuna, mina eta heriotza misterio bat izaten jarraitzen dute. Baina, bizi izatea egokitu zaigun kultura postmoderno honek, ez dakienez erronka hauei erantzun egokirik ematen, kontsumoak duen zirrararen, plazerraren, dibertsioaren eta ahaztearen azpian ezkutatzen saiatzen da.\nEz zaitez erori etsipenaren eta zinismoaren tentazioan. Zabaldu zure bihotzeko ateak benetako itxaropenari , bizipozari, zain egon, desiratu eta prestatu daitekeen etorkizunari . Gogoratu ezazu zure iragana esker onarekin, bizi ezazu orainaldia pasioarekin, eta ireki zaitez etorkizunera konfiantza guztiarekin.\nAusartu zaitez daukazun itxaropena, zure zorionaren nahia eta etorkizuna fida diezaiokezun Haren eskuetan jartzen; zuretzat bide berriak zabalduz zure bizitza bizi izatea merezi dezala eragin dezakeen Hura. Izan ezazu beti egia bilatuz borroka egiteko kemena… eta paregabeko maitasunez maitatua, etengabe bilatua eta ikusi ezin daitekeen Haren besoetan eramana sentituko zara , Bera bai da, beti, zuregana hurbildu, harrera egin, ulertu, babestu eta etengabe laguntzen dizuna.\nZure bizitzako bideetan zurekin topo egiteko, Jainkoak, abiaraztea eta bidera irtetzea erabaki duen bezala… ausartu zaitez erromes bezala bizitzen , Erreinuaren eskale bat bezala, zure bizitza, fedeak dakarren iluntasunaren eta ikusmenaren egarriaren artean, denbora estuaren eta bizitza amaigabearen artean, erbestearen negarraren eta zeruaren irrikaren artean, bideko nekearen eta atsedenaren itxaropenaren artean mugitzen dela jakinez.\nJesusek iragartzen duen Jainkoa, Abenduko Jainkoa da , gizakiarentzat denbora duen Jainkoa, bidea ireki eta itxaronaldia pizten duen Jainkoa, ezagutaraziz estali, komunikatuz ezkutatu, hitz eginez isildu egiten den Jainkoa .\nGogoratu zaitez: Jauna ezagutu izanak ez dizu salbuetsiko bere aurpegiaren argia bilatzen jarraitzea, aitzitik, itxaronaldiaren egarria piztuko du zugan… behin eta berriro, “jada” eta “oraindik ez”-aren  artean harrapatuta dagoen betiko erromes bat bezala ikusiko zara, iluntasunean distira egin zuen argiagatik indarberrituta bizi dena , zure etengabeko bilaketak jarraitzen duen bitartean eta zure ezpainetan zure nahi sakonenak durundatzen duelarik: “Zure aurpegiaren bila nator, bai, Jauna. Ez gorde niri zeure aurpegia!” .\nOtoitz eginez, ikasi ezazu egonarriarekin bizi izaten, zure denboran beti izango ez den Jainkoaren denbora itxaroteko, eta zure bideetan beti izango ez diren Jainkoaren bideak jarraitzeko . Iritsiko alda Hitzak besteen alde konpromisoa hartzera eramaten zaituen eguna! Iritsiko alda besteengan Jesusen ahotsak dioena aitortzeko unea!: “Nire seniderik txikien hauetako edozeini egin zeniotena, neuri egin zenidaten” .\nEta, egunero, Berpiztuak Jainkoaren Hitza azaltzen jarraitzen dizula eta biziaren-ogia zurekin partekatzeko zure mahaian eseritzen jarraitzen dela ohartzen bazara, Jainkoaren maiteminduaren otoitza ipiniko duzu zure espainetan : “Jauna, nire Jainkoa, irakatsi nire bihotzari non eta nola bilatu Zuri, non eta nola aurkitu Zuri… Jaun gorena, zer egingo ote du zure erbesteratu honek zugandik hain urrun?… Irakatsi egidazu Zu bilatzera eta agertu zaitez bilatzen zaituenari; ezin naizelako joan Zure bila Zuk erakusten ez badidazu, eta ezin dizut aurkitu Zu ez bazara agertzen. Desiratuz bilatuko zaitut, bilatuz desiratuko zaitut, maitatuz aurkituko zaitut eta Zu aurkituz maiteko zaitut” .\n- “Jaun ahalguztiduna, zorionekoa zuregan konfiantza duena!” (Salmoa 84, 13).\n- “Zorionekoa Jakoben Jainkoa lagun duena, bere Jainko Jauna itxaropen duena!” (Salmoa 146, 5).\n- “Irakaspenari jaramon egiten dionak izango du arrakastarik. Zorionekoa Jaunarengan usteona duena!” (Esaera Zaharrak 16, 20).\n Irteera 3, 14.\n Ez utzi lekurik tristurari:\n“Ez utzi zeure arima tristuraren menpe, ez atsekabetu zeure burua gogoetekin. Bihotzeko pozak bizia ematen dio gizakiari, eta alaitasunak bizitza luzatzen. Gozarazi zeure burua, poztu bihotzondoa, uxatu urrutira tristura; asko galdu baititu tristurak eta ez du ezer onik ekartzen” (Ben Sirak 30, 21-23).\n Min- eta larritasun-uneetan, amorruaren eta etsipenaren garaian, bizitza ekaitzak asaldatutako itsaso batean bihurtzen denean, etorkizun ilun eta irteerarik gabeko amildegi amaigabean erori garela esango genuke. Eta nahiz eta zuk ihes egin nahi izan, noranahi joanda ere, mina ez da bukatzen:\n“Salba nazazu, ene Jainko: leporaino ditut urak. Istinga sakonean murgiltzen ari naiz, eta oinak non tinkaturik ez. Ur handietan nago sartua, eta korronteak narama. Akitua nago deiadarka, errea daukat eztarria, lausoturik begiak, ene Jainkoaren zain eta zain” (Salmoa 69, 2-4).\n “Gizakiaren egunak belarraren pareko: zelaiko lorea bezala loratzen da eta, haizeak jo orduko, bertan behera galtzen, zegoen tokian aztarnarik utzi gabe” (Salmoa 103, 15-16).\n- “Behin-betiko galduko du heriotza! Jainko Jaunak guztien begietako malkoak xukatuko ditu” (Isaias 25, 8).\n- “Itxaropen-iturri den Jainkoak alaitasunez eta bakez bete dezala zuen fedea, eta Izpiritu Santuak eman diezazuela bere indarraz itxaropena gainezka” (Erromatarrei 15, 13).\n “Bete ezazue mezua, eta ez entzun bakarrik… Askatasuna ematen duen lege bikaina hausnartu eta horri tinko eusten diona –ez erraz ahazten duen entzule bezala, benetako betetzaile bezala baizik-, hori zoriontsu izango da legea betez” (Santiago 1, 22. 25).\n “Ez izan beldur, zeurekin bainauzu; ez larritu, zure Jainkoa bainaiz. Neure laguntzaz ahaltsu egiten zaitut, neure esku garaileaz eusten dizut” (Isaias 41, 10).\n “Zure aurrean arrotz eta etorkin besterik ez gara, gure arbasoak izan ziren bezala” (1 Kronikak 29, 15).\n Iristen den eta salbatzen gaituen Jainkoa:\n- “Eutsi gogor, ez beldurtu! Horra gure Jainkoa! Berbera dator gu salbatzera” (Isaias 35, 4).\n- “‘Hara, birjinak haurdun gertatu eta semea izango du, eta Emmanuel jarriko dio izena’ (Emmanuel izenak Jainkoa-gurekin esan nahi du)” (Mateo 1, 23).\n “Jainko ezkutua eta ikusezina zara zu, benetan, Jainko misteriotsua, Israelen Jainkoa, gure Salbatzailea” (Isaias 45, 15).\n Salmoa 27, 8-9.\n “Nire egitasmoak ez dira zuenak bezalakoak, ezta nire jokabidea ere zuena bezalakoa” (Isaias 55, 8).


Osakidetzako soldata-arrakala salatu dugu Gasteizko Zerbitzu Zentraletan | LAB SINDIKATUA\nIdazkaritzak Idazkaritza Feminista Osakidetzako soldata-arrakala salatu dugu Gasteizko Zerbitzu Zentraletan\nOsakidetzako soldata-arrakala salatu dugu Gasteizko Zerbitzu Zentraletan\nGizon eta emakumeen arteko soldata berdintasunaren aldeko egunean, parodia bat egin dugu Osakidetzako Zerbitzu Zentraletan, Gasteizen, emakumeok jasan behar ditugun diskriminazio egoerak irudikatu eta langile gehienak emakumeak izan arren, zuzendaritzek gizonen esku jarraitzen dutela salatzeko.\nOsakidetzako LABen irakurketa\nSOLDATA ARRAKALA … eta OSAKIDETZAN ZER?\nGure lanak kontutan ez hartzeko tresna bat da, musutruk lan horietaz jabetzeko tresna, lanaldi partzialak eta behin-behinekotasuna inposatu, gutxiago ordaindu, eta zaintza lanak egitera behartzeko tresna. Zaintza lan hauek gabe sistema kapitalista heteropatriarkalak ezingo luke iraun eta ez luke etekinik lortuko.\nZoritxarrez gai honetan Osakidetza ez da salbuespena. Bertako zuzendaritza saiatzen da dagoen arrakala itxuraldatzen, horretarako beraien datuekin nahasmena sortzen ahalegintzen dira eta datu horien erabilera alderdikoia egiten dute. 2018 urteko Memorian hau diote: “Emakumezkoak dira Osakidetzako langileen %78, eta zuzendaritza postuetan nagusi dira”. Baina datu hauei mozorroa kendu behar zaie eta benetako portzentaia atera.\nAdibide gisa Ezkerraldea-Enkarterri-Gurutzeta ESIa jar dezakegu. Bertan 4.400 langile inguru daude, nahiz eta soilik 4.100 langileren datuak ditugun eskuragarri. Horietatik, %22 gizonezkoak dira eta %78 emakumezkoak. Langileen lagin honetan, 113 gizonezko daude buruzagitzetan, emakumezkoak 69.\nBeste ikuspegi batetik begiratuta, ESI honetako gizonezko langilegoaren %12,53 buruzagitza mailakoa da. Aldiz, emakumezkoen kasuan portzentaia hau %2,16koa da soilik.\nOsakidetza orokorrean harturik, eta erakundeak berak egindako diagnostikoaren datuen arabera, bertan lan egiten duten emakumeen %3,96ak soilik daude buruzagitza postuetan. Legezko zaintza egin ahal izateko eskatzen diren lanaldi-murriztapen eskaeren %92,55 emakumezko langileek eginak dira. Behin-behinekotasun gehiago ere pairatzen dugu, besteak beste.\nLABen aspalditik gabiltza instituzioen benetako inplikazioa eskatzen, lanaren gizarte-antolakuntzarekin erabat loturik dagoen diskriminazio egoera hau konpontzeko neurriak ezar ditzaten. Baina beti “suebakiak” topatzen ditugu aurrean, orain morez mozorroturik. Eta egoerak horrela darrai, haurdun diren emakumeentzako gero eta oztopo gehiagorekin, pribatizazio eta azpikontratazioak bidea libre dute, Lehen Arreta hiltzen uzten, berdintasun planik gabe (ezta itxura egiteko ere)…\nGuzti honen ondorioz emakumeok kaltetuak irteten gara, langile eta erabiltzaile gisa. Horregatik Osakidetzan planto egiten dugu, sistema honetan sinesten ez dugulako!


Zarataren musika | Kultura | Berria\nKRITIKA. Musika Garaikideko Zikloa\nPerkusioa: Miquel Bernat. Elektroakustika: Zuriñe F. Generabarrena. Pianoa: Stephane Ginsburgh. Lekua: Kursaaleko Erabilera Anitzeko aretoa. Eguna: abuztuak 25.\nMaila handiko musikariak behar dira azkeneko musikak ala zaratak? interpretatzeko. Pianista belgikarrak ez zituen egundoko zailtasun teknikoak pairatu Felix Ibarrondoren Barca loca obraren interpretazioan. Suziri gutxirekin, eta atentzio osoa soinuaren garapenean jarriz, mi, fa eta sol noten inguruan bueltaka dabilen ostinato edo erritmo errepikakor baten hariari heldu zion. Aurretik, kontzertuko beste adiskideak, Miquel Bernat perkusio jotzaileak, Gabriel Erkorekaren Pyrite obra gozatu zuen marinban. Kolpe lehorrak eta hotzak berotasun deigarriz sustatu zituen, eta emanaldiaren gosegarri gustagarria bihurtu.\nMusika garaikideko obra handi eta klasiko baten presentzia nahikoa izan zen aretoa jendez gainezka egoteko. Karlheinz Stockhausenen Kontakte obra 60ko hamarkadan idatzi zuten, baina gaurkotasun paregabea islatzen du entzundakoa eta entzun eta gero. Alberto Etxeberria musikagileak obratzar honen inguruan estreinakoz interpretatu zen Connections aurkeztu zuen, eta Stockhausen handiaren omenaldia txikitu. Lehen ondorioa garbia da: nahiz eta duela 50 urte eratutako musika izan, alemaniarrarena kalitate eta adierazpideak txundigarriak dira, eta Etxeberriarena motz geratu da. Gong pareen kanpaikadak, marinbak altzairuari egin sastadak, zintzarriak, biolinaren arkuaren urratzea eta elektronikaren bidez ezerezean geratu ziren zarata hotsak, Stockhausenek erabilitako material garbitik urrun sentitu ziren. Etxeberriak efektu gehiegi erabili izan nahi ditu, bi musikarien lana une batzuetan blokeatuz, zarata hots bat egin bezain laster; alboko instrumentua jo, eta, berriz ere, beste zerbaitetara. Patxada uneen falta sumatu zen, bai eta baliabide teknikoen sustatzean ere aurrerakoiagoa izatea ere. Duela mende erdiko zarata gaurko zarata bera da, noizean noiz denborak ez du aurrerapausorik ematen.


Eguna: 14ko otsailaren 2020a\nBursako Merkataritza eta Industria Ganberek enpresen esportazioak areagotzeko antolatutako Merkataritzako Kontratazio Batzorde Sektorialean, geldialdi berria Mexiko izan da, munduko 15. ekonomia handiena. BTSO makineriaren sektorerako antolatutako erakundean [Gehiago ...]\nTurkiako Estatuko Trenbideak Errepublika (TCDD) Trenbide Railway tren operadoreak eta Gizarte Zibilaren Erakundeak kudeatzaileei 13.02.2020/3/XNUMX on Ankara tren geltokia area Hall XNUMX Behiç Ergun Aholku Bilera hartan ezagutu. [Gehiago ...]\nTCDD Tasimacilik-eko Zuzendaritza Nagusiak egin beharreko hainbat titulutan langileak kontratatzeko dokumentua entregatu da. Egin klik hemen ahozko azterketa egiteko eskubidea duten eta dokumentuak egokitzat jotzen dituzten hautagaien zerrenda ikusteko. [Gehiago ...]\nLizitazio prozesua Mersin Metropolitan Udalerriko Garraio Sailak hasita, “Mersin TCDD Station - Mezitli LRT Metro Line Construction and Electromechanical Systems Supply, Installation, Commissioning and Metro for 2019/714553 İKN [Gehiago ...]\nRail Systems Systems-en "Adostasun eta Ziurtagiriaren Konferentzia" izango da Rail Systems Association-ek 28ko otsailaren 2020an. Hitzaldia Ostim Hitzaldi Aretoan / Ankara egunean izango da (1) egun, 3 (hiru) panel eta [Gehiago ...]\nKonya Metropolitan Udalerriko alkatea Uğur İbrahim Altay, Recep Tayyip presidentea 2020 Inbertsio Programan inbertsio guztietarako bideratutako funtsengatik, batez ere Konya Metroa, Konyaray, Ring Road, Logistika Zentroa. [Gehiago ...]\nNazioarteko datuetan islatu dira intersekziorako aplikazio adimendunak eta Bursa Metropolitan Udalerriak martxan jarri dituen errepideak zabaltzeko ahaleginak. Mundu osoko trafikoa prestatzen ari den Herbehereetako enpresaren ikerketan, 2018 [Gehiago ...]\nCahit Turhan Garraio eta Azpiegituretako ministroak adierazi zuen, guztira, 400 salgaien bagoi ekoiztuko direla GATX enpresa austriarrarentzako, TÜDEMSAŞ-sektore pribatuaren lankidetzarekin. [Gehiago ...]\nHiriko Ospitalera Kocaeli Metropolitarreko Hiri Ospitalera hedatuko den tranbia linea planetan izapidetu zen. Garraio Ministerioak linearen lizitazioa espero du maiatza arte Kocaeli Metropolitan Udalerria otsaileko parlamentuko bilera Leyla Atakan kultur etxean [Gehiago ...]\nIETTek kontratu bat sinatu zuen Ingeniar Mekanikoen Ganberekin, autobusak ikuskatu eta mantentzeko eremuan. Horrela, galdera horien erantzunak erakunde independente batek ematen ditu IETT-eko auditore eta mantentze-kontratisten konpainiez gain. [Gehiago ...]\nAntalya Metropolitan Udalerriko Garraio Plan Nagusiaren berrikuspen lanen esparruan, Kumluca eta Finike enpresetan lan egiten duten minibus kooperatibetako buruekin eta kideekin bildu zen. Bileraren aldaketa, berritze eta biraketa gaia [Gehiago ...]\nAntalyako udalerriaren metropoliaren 3. etapa tren sistemaren proiektuaren barruan, Meltem oinezkoentzako pasabidea kendu zen, eta horrek saihestu zuen errepide zubiaren bidegurutze lanak egitea. Oinezkoak Akdenizko Unibertsitatera igarotzeko segurtasuna bermatzeko [Gehiago ...]\nÜnal Karadağ, Garraioko Enplegatuen Langileen Batasuneko kidea eta Izmir Trafikoko eta Geltokietako Kudeaketa Zerbitzuaren Zuzendaritzako zuzendariordea, Malatya erbesteratu zen biraketa izenarekin. [Gehiago ...]\nKontratatutako pilotu bat eta hegazkinen mantentze-lanetarako kontrola mekanikoa Nekazaritza eta Basogintza Ministerioko Orokor Zuzendaritza Nagusira (OGM) eramango da. Aldizkari Ofizialean argitaratutako Nekazaritza eta Basogintza Zuzendaritza Nagusiak (OGM) Ministerioak argitaratutako oharraren arabera, [Gehiago ...]


Teknologia interaktiboa II - Elektrizitatea eta elektromagnetismoa - Didactalia: material educativo\nTeknologia interaktiboa II - Elektrizitatea eta elektromagnetismoa\nUnitate hau elektrizitateari eta elektromagnetismoari buruz ikasteko diseinatu da; izan ere, horiek DBHko 2. mailako curriculumaren bloke nagusiak dira. DBHko 1. mailan, ikasleek elektrizitatearen zenbait kontzepturen gainean egin dute lan, besteak beste osagai sinpleak dituzten osagaien zirkuituen gainean edo Ohmen legearen oinarrizko printzipioen gainean. DBHko 2. mailarako, ikaslearen ezagutzak zabaltzen dira; horretarako, Ohmen legea aplikatzen da problemak ebazteko, zirkuitu konplexuagoak sortzen dira, aparatu elektrikoak aztertzen dira eta elektromagnetismoaren kontzeptua ezagutzen da. Unitate honen helburu nagusia da ikasleek elektrizitatearekin lotura duten kontzeptu espezifikoak erabiltzea, aparatu elektrikoek nola funtzionatzen duten jakitea eta ulertzea, intentsitatea, erresistentzia eta tentsioa zelan lotzen diren jakitea, problemak ebazteko trebetasunak eskuratzea eta aparatu elektromagnetikoen funtzionamendua ere ulertzea. Deusto Fundazioak egindako sekuentzia didaktikoa, Garikoitz Álvarez Arroyuelo eta Jose Angel Guarrochena Martinez irakasleen lankidetzarekin.\nHelburuak 1. Zirkuitu elektrikoa eta haien osagaiak interpretatu, irudikatu eta aztertzea. 2. Ohmen legearen printzipioak erabiltzea problemak ebazteko. 3. Korronte elektrikoaren oinarrizko magnitudeak ezagutu eta erabiltzea: tentsioa, intentsitatea eta erresistentzia. 4. Seriean edo paraleloan dauden edo mistoak diren zirkuitu elektrikoak bereiztea. 5. Energiaren eta potentzia elektrikoaren kontzeptuak aztertzea eta dagozkion unitateak erabiltzea. 6. Korronte elektrikoaren aplikazioak ezagutzea. 7. Neurri elektrikoen instrumentuak ezagutu eta erabiltzea: voltmetroa, amperemetroa eta polimetroa. 8. Segurtasun-arauak ezagutu eta errespetatzea, zirkuituak eta elementu elektrikoak manipulatzean. 9. Elektromagnetismoaren ondorioak eta euren aplikazioa aparatu elektromagnetikoetan ezagutzea.\nPalabras clave: teknologia, zirkuitu elektrikoa, Ohmen legea, tentsioa, intentsitatea, erresistentzia, konexioak, voltmetroa, amperemetroa, polimetroa, elektromagnetismoa, energia, potentzia elektrikoa\nURL repositorio: /repositorio/15012014/6b/es-eu_2014011433_2321302\nMapa Conceptual: Teknologia interaktiboa II - Elektrizitatea eta elektromagnetismoa


kritiken hemeroteka » Oso gertu eta oso urrun\n« Hasi, eta ezin geroko utzi! | Tradizioa zaharberrituz »\nOktaedroa / Julio Cortazar (Gerardo Markuleta) / Ibaizabal, 1993\nEz zion erronka errazari heldu Gerardo Markuletak liburu hau euskaratzen hasi zenean. Markuleta berak dio, liburuari ezarri dion hitzaurrean: “Cortázar borroka bizian aritzen da sintaxiarekin esaldi bakoitzean”. Bada Cortázarrek bere lana idazteko sintaxiarekin borroka egin behar izan bazuen, Markuletak ere ez zuen harreman samurrik izango. Inoiz amaituko ez direla diruditen gaztelerazko perpaus luze eta bihurriak euskarazko prosa jariakor bihurtzea ez da, ez, oraingoz behintzat, ahuntzaren gauerdiko eztula.\nEsaldi luze eta korapilatsuekin egindako borroka horretan, gehientsuenetan behintzat, itzultzailea garaile irten dela iruditu zait, nahiz eta batzuetan —euskarazko itzulpen guztietan gertatzen zaidan bezala— neuk beste aukeraren bat egingo nuela pentsatu. Jakina, ez dugu euskarazko bertsioarekin jatorrizkoarekin adina gozatzeko aukerarik —ezin Cortázar pixka bat itzali gabe itzuli, Markuletak hitzaurrean egiten duen hitz jokoari jarraituz—, baina horren berri bazuen Markuletak itzulpenari ekin aurretik, eta jakinaren gainean nengoen neu ere irakurtzen hasi aurretik. Ez gaude ohituta Cortázarren prosa euskaraz irakurtzen, eta ez dakit inoiz ohitzera iritsiko garen. Hortxe dago, ordea, erronka, eta hortxe Markuletaren apustua.\n“Oktaedroa” zortzi ipuinek osatutako bilduma da, egoera eta pertsonaia bitxiak aurkezten dizkiguna, beti amildegiren baten ertzean dardarka ari direla diruditen egoera eta pertsonaia iradokorrak, irakurleak berarengandik aldi berean oso gertu eta oso urrun sentitzen dituenak. Neuk behintzat izan dut behin baino gehiagotan istorioan sartu eta pertsonaiaren bat edo besteri laguntzeko gogoa, baina, jakina, alferrik izan da nire borondate ona, pertsonaiak bereari eutsi dio eta bere bidetik ailegatu da Cortázarrek prestaturik zion azken puntura.\nGizarte eta bizimodu modernoa oinarritzat hartuz etengabeko jolas literarioak asmatzen dakien idazle jostaria da Cortázar, hotzegi eta kalkulatzaileegia nire gusturako, baina irudimena bihurrituz eta azken muturreraino eramanez gozatzen duena, eta gozamen horretan irakurlea berekin herrestan eramaten duena. “Oktaedro” gozamen horretarako aukera da, oraingoan euskaraz emana.


"UTZI MEZUA SEINALEAREN ONDOREN" - BITERI KULTUR ETXEA - (HERNANI) - Eskena\n“UTZI MEZUA SEINALEAREN ONDOREN” – BITERI KULTUR ETXEA – (HERNANI)\n13 azaroa, 2019 8:00 pm\n« “ZALDI URDINA” – TEATRO GAYARRE – (IRUÑA)\n“GORPUZTU” – BIZKAIA ARETOA – (BILBAO) »\nUtzi mezua seinalearen ondoren lau ahotseko istorioa da. Bizi dituzten arazoei aurrez aurre ezin heldu dabiltzan lau emakumeren ahotsak dira, eta nahiago izango dute gertatzen zaien hori erantzungailu automatiko bati aitortu. Marina, Carmela, Sara eta Vivianak ahots-postontzia terapia gisa erabiliko dute beren burua ulertzeko, eta batez ere, besteek haiek uler ditzaten Marina abokatua da, dibortzioetan trebatua eta bere senarrak utzi izanari aurre egingo dio; Carmelak minbizia du eta semeari agurra eman nahi dio; Sara familia oneko gaztea da eta ezkon aurreko presioak jarri du bere buruaz beste egiteko egoeran eta psikologia terapia balizko bati heltzekotan, eta Viviana prostituta da Madrilen, bere familiak Ikean ari dela uste badu ere.\nPertsonaietako bakoitzak bere istorioa du, eta mezuz mezu azaleratzen doa ilun argitan, pixkanaka kontakizun intimoen multzoa osatuz doa, batzuetan irrigarri, besteetan oso adimentsu, ia beti hunkigarri, eta tarteka suntsitzaile. Sareetan gertatzen denaren kontrara, zaratarik, egorik, handikeriarik eta gezurrik gabeko kontakizun korala da. Bertan bizitzaz eta heriotzaz, familia arteko harremanez, sentimendu harremanez, independentziaz, ezkonduez, amatasun arduratsuaz, egiaz eta gezurraz, zintzotasunaz, fideltasunaz, traizioaz, loturaz eta galeraz…, biziminaz… hitz egingo da. Eta, guzti horren gainetik, beti dantzan komunikazio ezaren laguna denaz: bakardadeaz.\nUtzi mezua seinalearen ondoren, maitasunari, bakardadeari eta mugikorren garaietako komunikazioari eskainitako begirada adimentsua, zirraragarria eta umorez betea da.\nEgilea: Arantza Portabales\nZuzendaritza eta eszenografia: Fernando Bernués\nAktoreak: Miren Arrieta, Mireia Gabilondo, Oihana Maritorena, Leire Ruiz\nArgiztatze-diseinua: David Bernués\nIkusentzutezkoa: Acrónica Producciones\nJantzitegia: Ana Turrillas\nTeknika: Acrónica Producciones\nArgazkilaritza: Juantxo Egaña\nAdministraritza: Maite Gorrotxategi\nEkoizpen exekutiboa: Ane Antoñanzas\nEkoizpena: Nagore Plazaola\n18 uztaila 8:00 pm\n“¡AY CARMELA!” – TEATRO ARRIAGA ANTZOKIA – (BILBAO)\n16 uztaila 7:30 pm\n“MAGIKLOWN” – HERRI ANTZOKIA – (SOLARUCE)\n3 uztaila 5:00 pm\n“HOY, ÚLTIMA FUNCIÓN” – PABELLÓN 6 – (BILBAO)\n3 uztaila 8:00 pm\n“MI 3ºACTO” – La Fundición – (Bilbao)\nTHE RAVE. EL DELIRIO – ZAWP – (BILBAO)\n3 uztaila 9:00 pm\n“TONBOLA” – ESTREINALDIA – MIGUEL IRASTORZA FUTBITO ZELAIA – (ERRENTERIA)\n4 uztaila 7:30 pm


Platero y Tú - Wikipedia, entziklopedia askea.\nPlatero y Tú Euskal Herriko 1980ko hamarkada amaieran sortu zen Rock taldea zen. Beraien influentziak, AC/DC edo Leño bezalako taldeak izan ziren.\nAdolfo Cabrales "Fito"\nJuantxu Olano "Mongol"\nJesús García "Maguila"\nPlatero y tu Bilbon jaio zen taldea da. Ke taldea desagertu zenean, Juantxu Olano eta Uoho, beraien entsegu lokalean jotzen hasi ziren. Honen ondoren, Maguila eta Fito sartu ziren taldean, laukote bezala geratuz.\nLehen kontzertuetan lortutako diruarekin, Iruñeako Arion estudioan lehen maketa grabatu zuten (Burrock'n'roll). Maketa honetako oso kopia gutxi atera zituzten eta gaur egun oso zaila da kopiaren bat lortzea.\n1991-ean, Bartzelonako Wellcome Records zigiluak lehen diska ateratzeko aukera eman zien (Voy a acabar borracho). Disko honekin ez zuten ospe handia lortu baina bai DRO diskoetxeak beraien abestiak ezagutzeko. Diskoetxe honek, Burrock'n'roll diska berriro kaleratu zuen, kasu honetan CD formatuan.\n1993-an, beraien laugarren diska grabatu zuten (Vamos tirando). Diska honetan, Hertzainak taldearen bertsio bat (R&R Batzokian) egiteaz gain, zuzeneko abesti bat ere kaleratu zuten (Mirame).\nBeraien bostgarren diska, 1994-an iritsi zen (Hay poco Rock & Roll). Oraingoan ere, DRO diskoetxearekin ekoiztu zuten lan berria. Diska honen 50.000 kopia baino gehiago saltzea lortu zuten.\n1995 eta 1996 bitartean, biran pasa zuten eta beraien zuzeneko diska berria grabatu zuten (A pelo). Diska honekin sekulako arrakasta lortu zuten eta VHS formatuan ere kaleratu zuten.\n1997-an 7 izeneko zazpigarren diska kaleratu zuten. Diska honetan, Platero y turen aldaketa musikala nabaria da. Urte honetan iada, taldeko partaideak beste proiektu batzuetan murgiltzen hasi ziren. Fitok adibidez, bere lehen diska grabatu zuten Fito & Fitipaldis taldearekin. Uoho berriz Extremoduro taldearekin kolaboratzen hasi zen.\n2000. urtean beraien azken diska grabatu zuten (Correos) eta bira berri bati ekin zioten. Bira hau 2001-ean amaitu zen eta taldea desegin egin zen. Beraien azken kontzertua, 2001-eko Bilboko Aste Nagusian eman zuten Marea taldearekin batera.\nVoy a acabar borracho, LP, (1991), Welcome Records. 1996-an CD-an remasterizatua DRO-ren eskutik.\nBurrock'n'roll, LP eta CD, (1992), DRO. 1990-ko Maketaren berrargitarapena.\nMuy deficiente, LP eta CD, (1992), DRO.\nVamos tirando, LP eta CD, (1993), DRO.\nHay poco Rock & roll, LP eta CD, (1994), DRO.\nA pelo, en vivo, 2 CD, (1996), DRO.\nHay mucho Rock'n roll, Volumen I, CD, (2002) eta Volumen II, CD, (2005), DRO.\n(Gaztelaniaz) Platero y Túren web orria\nAzken aldaketa 25 apirila 2020(e)an, 08:03(e)tan\nOrriaren azken aldaketa: 25 apirila 2020, 08:03.